• दिल्ली पब्लिक लाइब्रेरी द्वारा गणतंत्र दिवस के उपलक्ष्य में
• -एनआईसी टेककॉन्‍क्‍लेव 2020 के दूसरे संस्‍करण का
• Delhi Nursery Admission First List Next Week
• हुनर हाट से दस्तकारो, शिल्पकारों व ख़ानसामों को
• दीन दयाल उपाध्याय कॉलेज में स्वामी विवेकानंद के
• IIT Delhi Alumnus Donates Rs 1 Cr For
• एमएचआरडी सचिव खरे ने डीयू प्रशासन
• वाणी प्रकाशन ग्रुप के स्टॉल पर वीरू सोनकर की
वाणी प्रकाशन ग्रुप के स्टॉल पर वीरू सोनकर की
वाणी प्रकाशन ग्रुप के स्टॉल पर वीरू सोनकर की कविताओं का लोकार्पण और परिचर्चा
नई दिल्ली।- पुस्तक मेला चल रहा है और वाणी प्रकाशन ग्रुप के स्टॉल पर लगातार साहित्यिक कार्यक्रम, पुस्तक लोकार्पण, लेखक से मिलिए परिचर्चाएँ आयोजित की जा रही हैं...
विश्व पुस्तक मेले में वाणी प्रकाशन ग्रुप के स्टॉल पर युवा कवि वीरू सोनकर के नये कविता संग्रह ‘मेरी राशि का अधिपति एक साँड़ है’ का लोकार्पण और परिचर्चा की गयी।
इस परिचर्चा में मंच पर वाणी प्रकाशन ग्रुप के प्रबन्ध निदेशक अरुण माहेश्वरी, वरिष्ठ पत्रकार एवं लेखिका जयंती रंगनाथन, कवयित्री रश्मि भारद्वाज और लेखक विनोद भारद्वाज उपस्थित रहे। वाणी प्रकाशन ग्रुप की निदेशक अदिति माहेश्वरी गोयल ने कार्यक्रम का संचालन किया ।
‘विश्व युवा दिवस’ पर युवा कवि वीरू सोनकर का प्रथम काव्य संग्रह का लोकार्पण करते हुए कार्यक्रम में युवा लेखन, शिल्प दृष्टि, भाषिक दृष्टि आदि विषयों पर विस्तृत रूप से चर्चा की गयी। वाणी प्रकाशन ग्रुप के प्रबन्ध निदेशक अरुण माहेश्वरी ने कहा, वाणी प्रकाशन का यह स्वभाव है कि जो साहित्य में नया हो उसे लोगों तक पहले पहुँचाया जाये। इस चर्चा में जयंती रंगनाथन ने वीरू सोनकर पर महत्त्वपूर्ण टिप्पणी करते हुए कहा, वीरू सोनकर की कविताएँ आज के युवाओं के मन को प्रतिबिम्बित करती हैं।
इस कड़ी में रश्मि भारद्वाज ने उभरते कवि वीरू सोनकर पर टिप्पणी करते हुए कहा, वीरू सोनकर की कविताएँ आज के युवा मन को प्रतिबिम्बित करती हैं, उनमें एक बेचैनी है, कुछ प्रश्न हैं इस व्यवस्था से, आर्थिक ढाँचे से, जो मुक्तिबोध की तरह ‘मैं’ में लौटते हैं और अपने शब्दों से रेखांकित करते हैं। जिनके काव्यकर्म का वितान बहुत बड़ा है।
मौजूदा वक़्त में अपनी असहमतियाँ प्रकट करना बड़ा कठिन हो गया है। आज इन असहमतियों को दर्ज करने की परम्परा में भाषा के साथ बहुत खिलवाड़ किया जा रहा है। इसी सन्दर्भ में कवि की भाषिक प्रक्रिया को मद्देनज़र रखते हुए ‘कवि के शब्दकोश’ एवं ‘शब्द चयन’ पर चर्चा की गयी। एक कवि का भाषिक वातावरण उसके परिवेश से निर्मित होता है, उसके अतीत से हमें ग्रहण करना चाहिए, यह कहते हुए वीरू सोनकर ने कहा कि उनके काव्यकर्म पर केदारनाथ सिंह, सूर्यकान्त त्रिपाठी ‘निराला’, उदय प्रकाश का ख़ास प्रभाव रहा है।
“मैं आदमी नहीं मातृभाषा का सबसे ठेठ मुहावरा हूँ
दूसरी भाषा में बरती गयी एक चालाकी हूँ”(updated on January 11th, 2020)